Kandaharprovinsen
Kandaharprovinsen er en provins i Afghanistan.
Kandaharprovinsen støder mod syd og øst op til Pakistan og mod vest til Helmandprovinsen. Provinsen dækker et areal på 54.200 km2; den har 990.200 indbyggere (2009), heraf størstedelen koncentreret i området omkring byen Kandahar.
Der blev tidligere dyrket hvede, ris, tobak, frugt, vin og bomuld med brug af kunstvanding fra floderne Tarnak og Argandab, men i dag er opiumvalmuer den vigtigste afgrøde.